Այս թեման գիտականորեն ուսումնասիրել է Դեյլ Կարնեգին։ Անցած դարի 60-70-ական թվականներին այդ ամերիկյան ականավոր սոցիոլոգի, մարդաբանի, փիլիսոփայի գրքերը ԽՍՀՄ-ում տարածվում էին «ինքնահրատով»։ Տանս ինչ-որ տեղ դեռ պետք է պահպանված լինի պատճենահանված օրինակը։ Նրա «Կյանքի դասագիրք կամ ինչպես ձեռք բերել բարեկամներ եւ ներազդել մարդկանց վրա» հայտնի գրքի գլուխներից մեկը այդպես էլ վերնագրված է. «Համակերպվիր անխուսափելիի հետ»։ Հիշում եմ, թե ինչպես հիվանդանոցում, Վալերի Քոչարյանի մահճակալի մոտ, նրա մոր՝ տիկին Էմմայի ներկայությամբ բարձրաձայն հատվածներ ընթերցեցի այդ գլխից։ Պետք է հավանաբար հիշեցնեմ նաեւ, թե ինչ էր պատահել Վալերիին, որպեսզի հասկանանք, թե ինչու հենց նրա համար ընթերցեցի անխուսափելիի մասին այդ մտքերը։